31997D0549
L 225/34
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 14 юли 1997 година
относно пускането на пазара на тест Т102 (Streptococcus thermophilus T102) в съответствие с Директива 90/220/ЕИО на Съвета
(текст от значение за ЕИП)
(97/549/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/220/ЕИО на Съвета от 23 април 1990 г. относно съзнателното разпространение в околната среда на генетично модифицирани организми (1), изменена с Директива 97/35/ЕО на Комисията (2) и по-специално член 13 от нея,
като има предвид, че членове 10 - 18 на Директива 90/220/ЕИО установяват процедура на Общността, позволяваща на съответния компетентен орган на дадена държава-членка да даде съгласие за пускането на пазара на продукти, съдържащи или съставени от генетично модифицирани организми;
като има предвид, че нотификация относно пускането на пазара на такъв продукт е представено на компетентния орган на Финландия;
като има предвид, че компетентният орган на Финландия е изпратил документите по този въпрос на Комисията с благоприятно становище;
като има предвид, че компетентният орган на една държава-членка е повдигнал възражение по посочените документи;
като има предвид, че следователно, в съответствие с член 13, параграф 3 от Директива 90/220/ЕИО, Комисията трябва да вземе решение в съответствие с процедурата, предвидена в член 21 от посочената директива;
като има предвид, че Комисията, след като е разгледала повдигнатото възражение в светлината на разпоредбите на Директива 90/220/ЕИО и след като е анализирала информацията, съдържаща се в тези документи, стигна до извода, че няма основание да се счита, че въвеждането в Streptococcus thermophilus T102 на ген, кодиращ хлорамфеникол-ацетил-трансфераза върху плазмида pomp 763 ще има неблагоприятни последици за здравето на хората и околната среда;
като има предвид, че член 11, параграф 6 и член 16, параграф 1 на Директива 90/220/ЕИО предвиждат допълнителни гаранции, ако се появи нова информация за рисковете от продукта;
като има предвид, че мерките, предвидени в настоящото решение, са в съответствие със становището на комитета, учреден съгласно член 21 от Директива 90/220/ЕИО,
ПРИЕ НАСТОЯЩОТО РЕШЕНИЕ:
Член 1
Без да се засягат други разпоредби на Общността, компетентният орган на Финландия дава съгласие за пускането на пазара на следния продукт, за който е изпратено уведомление от Valio Oy (ref. С/FI/96-1NА):
ампули, съдържащи препарат, получен чрез сублимационно сушене на Streptococcus thermophilus J102, преработен чрез плазмида pomp 763, съдържащ синтетичните гени lux A, lux B, извлечени от Xenorhabdus luminescens и гена, кодиращ хлорамфеникол-ацетил-трансфераза, произлязъл от плазмида pVS2, регулиран от промотор P45 Lactococcal и транскрипционен терминатор на Escherichia coli rrnB.
Член 2
Адресати на настоящото решение са държавите-членки.
Съставено в Брюксел на 14 юли 1997 година.